इटावा. इटावा में चल रहे सैफई महोत्सव में रविवार रात पद्मश्री गजल गायिका पीनाज मसानी पहुंची। उन्हें सुनने के लिए पंडाल में ऑडियंस की भीड़ उमड़ पड़ी। बदायूं के सपा एमपी और सीएम अखिलेश के कजिन धर्मेंद्र यादव, तेज प्रताप सिंह और उनकी पत्नी राजलक्ष्मी ने भी पीनाज की गजलों का लुत्फ उठाया। बता दें, मुलायम के पैतृक गांव सैफई में शुक्रवार से सैफई महोत्सव का आगाज हुआ। ये महोत्सव 11 जनवरी तक चलेगा।
मीडिया से रूबरू होते हुए पीनाज ने कहा कि आज गजल की जो हालत है, वो पहले भी थी। उस दौर की फिल्मों में एक या दो गजलें हुआ करती थीं, लेकिन अब सोसाइटी बदल चुकी है। गजलें टीआरपी की रेस में नहीं है। ये एक आर्ट फॉम है। जैसे लाइब्रेरी में किताबों को हमेशा संभाल कर रखते हैं। ठीक वैसे ही ये भी हमेशा साथ रहेंगी।
'जिंदगी का दूसरा नाम है गजल'
पीनाज ने बताया कि गजल जिंदगी का दूसरा नाम है। जहां प्यार-मोहब्बत की बातें होती हैं, वहां गजलें हमेशा रहती हैं। गजल उर्दू जुबां की ब्रांच ऑफ म्यूजिक है, ये इसी तरह लोगों के साथ रहेगी। तमाम तरह की नई चीजें आएंगी, लेकिन गजलें कभी खत्म नहीं होंगी।
पीनाज को पद्मश्री से किया गया सम्मानित
पीनाज मसानी मशहूर भारतीय गजल गायिका हैं। उन्होंने साल 1981 में अपने करियर की शुरुआत की थी। उन्हें अब तक कई अवॉर्ड्स से नवाजा जा चुका है। इन्हें 1996 में यूपी सरकार की तरफ से 'शहजादी तरन्नुम' का खिताब भी दिया गया। पीनाज करीब 50 हिंदी फिल्मों में अपनी आवाज दे चुकी हैं। उन्होंने भारत के साथ-साथ साउथ अफ्रीका, जर्मनी, नाइजीरिया समेत कई देशों में परफॉर्मेंस दी है। साल 2009 में उन्हें पद्मश्री अवॉर्ड से सम्मानित किया गया।
hin_Deva hin_Deva hin_Deva hin_Deva awa_Deva awa_Deva